בס"ד, שבט תשע"ח **עיון והעמקה בדף היומי, הרב אודי שורץ**

עבודה זרה דף כ"ח, רפואות התלמוד ומחלות התלמוד

**א. רפואות התלמוד**

1. **אוצר הגאונים גיטין, חלק התשובות, סימן שע"ו:** "צריכין אנן למימר לכון דרבנן לאו אסותא אינון ומילין בעלמא דחזונין בזמניהון אמרונין ולאו דברי מצוה אינון, הלכך לא תסמכון על אלין אסותא, וליכא דעביד מינהון מידעם אלא בתר דמבדיק וידע בודאי מחמת רופאים בקיאים דההיא מילתא לא מעיקא לה וליכא דליתי נפשיה לידי סכנה. והכין אגמרו יתנא ואמרו לנא אבות וסבי דילנא דלא למעבד מן אילין אסותא אלא מאי דאיתי...".
2. **שו"ת הרשב"א, א' תי"ג (ראה גם דרשות הר"ן, דרוש י"ב, ד"ה ואלו הידיעות):** "ואומר אני כי מחסד עליון היה בתחלת הבריאה להמציא בעולמו דברים להעמיד בריאות הנבראים. שאם יקרה המקרים כחליים ושאר הסבות יוציאו הנמצאים מגדר טבעם השלם יהיו אלו מוכנים להחזירם אל גדרם או להעמידם על בריאות'. ושם הכחות האלה בעצם הדברים הנמצאים בטבע מושג בעיון כסמים והמסעדים הידועים לחכמי הרפואו' או בטבע מסוגל לא ישיג אותו העיון. וכן הענין בעצמו בשאר הנמצאים שיש בכל אחד דבר מועיל או בטבע מושגי או בטבע מסוגל כמסמר הצלוב ושן של שועל ואבן תקומה. וכן תמשך הסגלה בסמים הידועים המחממים בחומם ובסגל' יועילו לדבר החם וכיוצא בזה הרבה".
3. **תוספות מועד קטן, דף י"א:** "כוורא סמוך למסרחיה מעלי - ובזמן הזה תופסים סכנה למיכל סמוך לסירחון וגם משתי עלה אבוה דאמר בסמוך דמעלי ושמא נשתנו כמו הרפואות שבש"ס שאינן טובות בזמן הזה או שמא נהרות דבבל מעלו לו טפי".
4. **שו"ת חוות יאיר סימן רל"ד:** "ובלה"נ א"א להשתמש ברפואות שזכרו רז"ל הן מצד העדר ידיעת פירוש המלות הם שמות העשבים דזכרו רז"ל הן מצד העדר ידיעת כמותן ותשמישן הן מצד דנשתנו הדורות והטבעיי' כמ"ש התוס' והפוסקים בכמה דוכתא".
5. **מהרש"א גיטין, דף ס"ח:** "יש לשאול בכל הני רפואות הנזכרים בהאי פרקא גם בפרק אין מעמידין אמאי כתבוהו רבינא ורב אשי בתלמוד, הא אמרינן בפ"ק דברכות "והטוב בעיניך עשיתי" - שגנז חזקיהו ספר הרפואות כדי שיבקשו רחמים ושבחוהו חכמים על זאת. ויש ליישב דודאי ניתן רשות לרפאות ולידע רפואות כל חלאים אלא שאין ראוי לגלות כולם לכל אדם משום אינשי דלא מעלי שלא יבטחו בה' אלא ברפואתם. והשתא מה"ט שהותר להם לכתוב התלמוד גופיה דהא דברים שבעל פה אסור לכותבן אבל משום שנתרבה השכחה בדורות האחרונים הותר להם לכתוב משום עת לעשות לה' וגו' (כדאמר לעיל ס.) מה"ט הותרו להם לכתוב הרפואות ולגלותן לרבים כיון שא"א לזוכרם בע"פ ופן ישתכחו מכל אדם. ומתוך זה תראה שאין התלמוד חסר מכל החכמות כי לכל חולי תמצא בו רפואה שלימה ואמתית למבינים לשונם ואל יאמר המלעיג על חכמי התלמוד שהיו חסרים מחכמת הרפואה".
6. **ים של שלמה חולין, ח' י"ב:** "שיש חרם הקדמונים שאין לסמוך על רפואות התלמוד, כדי שלא להוציא לעז על חכמים הקדמונים, ולא ידעו שיש שינוי במקומות, וכ"ש בזמנים, שהדורות פוחתים והולכים, ואם הראשונים כענקים, אנו כיתושין, גם מה שהזהירו משום רוחות, כולן לא שכיחי האידנא".
7. **שולחן ערוך יורה דעה, של"ו א':** "נתנה התורה רשות לרופא לרפאות. ומצוה היא. ובכלל פיקוח נפש הוא. ואם מונע עצמו, הרי זה שופך דמים, ואפילו יש לו מי שירפאנו, שלא מן הכל אדם זוכה להתרפאות. ומיהו לא יתעסק ברפואה אא"כ הוא בקי, ולא יהא שם גדול ממנו, שאם לא כן, הרי זה שופך דמים".
8. **רבי עקיבא איגר, שם:** "במהרי"ל (בלקוטים שבסוף הספר) איתא וז"ל אמר לנו מהרי"ל כל הרפואות שבכל התלמוד אסור לנסות אותם משום דאין אדם יכול לעמוד על עיקרן וכי לא יעלו בידם ילעגו וילגלגו על דברי חכמים ...".

**ב. מחלות התלמוד**

**ב1. צפדינא**

1. **עבודה זרה, דף כ"ח:** "אמר רב נחמן בר יצחק: שאני צפדינא, הואיל ומתחיל בפה וגומר בבני מעיים. מאי סימניה? רמי מידי בי ככי ומייתי דמא מבי דרי".
2. **משנה ברורה, שכ"ח ס"ק ח':** "וכ"ש מחלת צפידנא שמתחלת בפה ומסיימת בבני מעיים וסימנה כשנותן כלום לתוך פיו סביבות השיניים יוצאין מבין השיניים דם דמחללין עליה השבת והפרש יש בינייהו דבצפידנא אפילו החולה והרופא אומרים א"צ לחילול אמרינן דאין בקיאין בזה כי מקובל ביד חז"ל שסכנה היא ובשאר כאב השיניים דחשיב כמכה של חלל בסתם מחללין וכשאומר הרופא או החולה שא"צ אין מחללין".
3. **פסקי תשובות, שם:** "ואין הכוונה לחניכיים רגישות, שזה מצוי אצל הרבה אנשים, ואין בו כל סכנה. ואולי הכוונה למחלת דם אשר חסר בו חומר קרישת הדם ... וכבר נתחבטו גדולי הדורות להבין עניינה של מחלה זו ומדוע יש בה משום סכנת נפשות".

**ב2. ענייני מילה**

1. **הגרש"ז אויערבך, ספר "לב אברהם" (הגהות לספר נשמת אברהם), כרך ב' עמוד י"ט:** "העיקר הוא כשאר הטעמים (=ולא כדעת הגאונים, שחז"ל לא היו רופאים ואין לסמוך על רפואותיהם), ונכון לכותבו בשם יש אומרים. וגם נכון להזכיר פרט למציצה דאף שלכאורה הוא רק משום סכנה, אפילו הכי חייבים לעשות הגם בשבת אף אם זה נגד דעת הרופאים".
2. **הראי"ה קוק, שו"ת דעת כהן ק"מ:** "אם יאמרו שהמה מכירים בחכמתם, שאין שייך כלל במניעת המציצה סכנה בשום אופן, הנה דבריהם מוכחשים מחז"ל, שאמרו האי אומנא דלא מייץ סכנתא הוא ומעברינן לי', ואין אנו שומעים להם כלל, כדברי הרשב"א ביתרת שחיתה י"ב חודש, שכשבאים להכחיש דברי חז"ל אין נאמנותם כלום, ובודאי המה טועים במשפטם. אלא מה שיש לדון הוא אם אומרים, שלפי טבע האדם בימים האלו ובארצותינו נראה להם שאין המציצה מוכרחת כדי להסיר הסכנה, שלכאורה הי' ראוי לשמוע להם, שבזה אין הכחשה לדחז"ל, כי דבריהם ז"ל יתכן שלא אמרו כ"א לפי טבע הזמן אז, ועתה כשנשתנו הטבעים הי' מקום לחוש לדבריהם. אבל כ"ז אינו מועיל אלא אם נחליט שדברי הרופאים הם מוחזקים אצלנו כודאי, אבל באמת נראה שדבריהם בכלל אנו מחזיקים רק לספק, שגם בעצמם אי אפשר שיחזיקו דבריהם בתורת ודאי, שלפעמים יש שאחד וגם רבים מניחים יסוד מוסד בחכמת הרפואה, (והה"ד בכל החכמות), ורבים מחליטים הדבר לדבר אמת, ואח"כ בא דור אחר וחקרה, שכל דבריהם מהבל המה, ומה שזה בונה זה סותר, ואין דבריהם כ"א באסמכתא ואומדנא. א"כ יש לכל דבריהם דין ספק, ומה שסומכין עליהם להקל באסורים, לענין יוה"כ ושבת, היינו משום דאפי' בספק נפשות ג"כ נתנו כל איסורי תורה להדחות, (בר מהני תלת). וא"כ בנ"ד, שחז"ל אמרו דבהעדר המציצה הוא סכנה, הרי הדבר עומד לנו בחזקת סכנה, ואפילו אם כל הרופאים אומרים שאינה סכנה אי אפשר להם להוציא הדבר מכלל ספק סכנה, וכיון שכל עיקר סמיכתנו על דבריהם אינה כ"א מטעם ספק אינו מועיל זה כ"א להקל באיסורים מטעם ספק נפשות, ולא להקל ע"פ דבריהם בסכנה. ע"כ אף על פי שיש חילול שבת במציצה, הדבר פשוט שאנו חייבים בה, שספק נפשות היא לעולם וכל ספק נפשות דוחה את השבת".
3. **שו"ת מנחת שלמה, תניינא פ':** "ומשום כך חושבני דאף שדברי מר הם כנים וצודקים מצד הסברא [דיש למול ביום השמיני היכא שנשאר בו קצת צבע צהוב] ... מכל מקום הואיל ולא כל הרופאים הם מומחים ובקל עלולים לטעות ולסכן ח"ו את הולד [ועובדא ידענא שלפני שבועיים אמרו שני רופאים בבני ברק למול את התינוק אע"פ שהיה עדיין ירוק במקצת ועכשיו הרופאים שבתל השומר מתפלאים מאד על זה, הילד חולה והוא בטפול. נקוה לד' ששומר מצוה לא ידע דבר רע ויחלים ויבריא במהרה]. ולכן נכון יותר לענ"ד לא למול בשום פעם כשהתינוק עדיין ירוק ולא לסמוך בזה על רופאים".
4. **שו"ת מנחת יצחק, ג' קמ"ה:** "וממקומו הוא מוכרח, דאם לא כן בכדי היה כל מה שדברו הש"ס והפוסקים בכל זה; נשאל את פי הרופאים, ואם הרופאים אומרים שיש סכנה או ספק סכנה, בודאי יהיו נאמנים, וכמו שסומכים עליהם בחלול שבת, ואכילה ביום הכיפורים לחולה שיש בו סכנה ... אלא על כרחך דנפקא מינה, דבכל כהאי גוונא שמבואר בש"ס ופוסקים שיש סכנה, אפילו אם יאמרו הרופאים שאין סכנה, אין להם נאמנות".
5. **ערוך השולחן, יורה דעה רס"ב י"ח:** "ודע, שראיתי בספרים שנתחברו על דיני מילה שנסתפקו באיזה פרטי מחלות אם נקראו מחלות לעכב המילה ... ואני תמה על כל הספיקות דזהו פשוט שכל שיש איזה שינוי בהתינוק באיזה אבר שהוא מעכבין המילה וכשיש ספק אם חולי זו מתפשט בכל הגוף ישאלו לרופא שהרי אנו סומכים על הרופאים בחילול שבת ולאכול ביום הכיפורים ... ומה מועיל כשנבאר איזה פרטים בזה סוף סוף נצרך לשאול ברופאים".

**ב3. דוגמאות נוספות**

1. **שו"ת ציץ אליעזר, ח' ט"ו, פרק י':** "כשחז"ל קבעו שישנו בדבר משום סכנה, אין בשום פנים בידי חות דעת הרופאים לשנות הדינים האמורים בזה בהחלטיות, והסכנה שקבעו חז"ל שישנו בדבר אף על פי שאינו נראית באופק לעינינו מצירה היא לאחר זמן, ואין בידנו לברר את הדבר על פי הנסיון ולכן לו גם אם יש רק ספק בדבר הרי ספק נפשות להקל, וכל מה שקבעו חז"ל בזה הוא ע"פ סוד ד' ליראיו ואת אשר ראו בחכמתם הקדושה ברוח אלקים אשר עליהם".
2. **שולחן ערוך אורח חיים, קע"ג ב':** "בין בשר לדגים, חובה ליטול משום דקשה לדבר אחר".
3. **מגן אברהם, שם:** "ואפשר דבזמן הזה אין סכנה כ"כ דחזינן כמה דברים המוזכרים בגמ' שהם סכנה לרוח רעה ושאר דברים והאידנא אינו מזיק דנשתנו הטבעיות וגם הכל לפי טבע הארצות".
4. **שולחן ערוך אורח חיים, של"א ט':** "בזמן חכמי הגמ' אם לא היו רוחצים את הולד לפני המילה ולאחר המילה וביום שלישי למילה במים חמין היה מסוכן; לפיכך נזקקו לכתוב משפטו כשחל להיות בשבת; והאידנא לא נהגו ברחיצה כלל, ודינו לרחוץ בשבת, אם רצו, כדין רחיצת כל אדם". **משנה ברורה, שם:** "דנשתנו הטבעים".
5. **נשמת אברהם, שכ"ח ס"ק כ':** "ואחרי כל האמור לעיל, יש להבין מדוע אנשים ואפי' החרדים לדבר ד', אינם מקפידים לחלל את השבת לפי הצורך על כל פצע או מכה שעל גב היד או רגל. והלא בדבר שחז"ל הגדירו כמסוכן וכמכה של חלל, מה יועיל מחשבת הרופא או החולה? ונראה לי שיש לחלק, כי גם במכה של חלל (שהוא דבר כללי ולא מוגדר) חילקו חז"ל בין כשהרופא או החולה אומרים שאין צריך, שאז אין מחללין, ובין כשאין רופא בנמצא והחולה אינו אומר כלום שמחללים. אולם כשמדובר על מחלה מיוחדת ומוגדרת כמו צפידנא שהיא מחלה מוגדרת ומפורטת בחז"ל, אז חייבים לטפל בחולה ככל חולה מסוכן ואפי' נגד אומדנא של הרופאים. וכתב לי מו"ר הגרי"י נויבירט שליט"א שמאחר ואנחנו לא יודעים ברור מה זה מכה על גב היד או גב הרגל, ומאידך מבואר שכשיודעים ומכירים באותו חולי שממתין וא"צ חילול – אסור לחלל עליו אע"פ שהוא מכה של חלל, עכ"ל. ואולי גם צריך לומר שהשתנו הטבעים כיון שמוסכם ברפואה שאין הבדל בין גב היד או רגל מחד ובין כף היד או רגל מאידך וכל מכה שמסוכנת בגב גם מסוכנת בכף וכן להיפך ועיין במג"א בעניין בשר ודגים".
6. **פסקי תשובות, שכ"ח אות ט':** "אמנם בדבר המוסכם בהחלט בכל עולם הרפואה שאין בו שום סכנה – אין לחלל שבת, הגם שעל פי חז"ל יש בו סכנה, והטעם כי שמא אין אנו מכוונים נכון בהגדרת המחלות שעליהם כיוונו חז"ל, ושמא נשתנו הטבעים – ספר שמירת הגוף והנפש, בשם הגרי"ש אלישיב זצ"ל ... ברם יש הכותבים שאין הדברים אמורים אלא במצב מסויים, שהרופאים אין מוצאים כלל לנכון לטפל בו, כי לדבריהם אין כאן חולי כלל, אבל אם יש חולי וריעותא לפנינו, שעל פי חז"ל יש בו סכנה, אפילו הרופאים אומרים שאין בו סכנה, ולו יהי גם משום הרפואות המצויות בזמנינו, מכל מקום רשאים לחלל השבת על זה".